เตียวเหลียง (กบฏโพกผ้าเหลือง)

เตียวเหลียง("ฝ่ายเมืองกิลกกุ๋นนั้น มีชายพี่น้องสามคน ชื่อเตียวก๊กหนึ่ง เตียวโป้หนึ่ง เตียวเหลียงหนึ่ง")  เทียบกับ (時鉅鹿郡有兄弟三人：一名張角，一名張寶，一名張梁。) สามก๊ก (ซานกั๋วเหยี่ยนอี้) ตอนที่ 1. (เสียชีวิต พฤศจิกายนหรือธันวาคม ค.ศ. 184) มีชื่อในภาษาจีนกลางว่า จาง เหลียง () เป็นน้องชายคนสุดท้องของเตียวก๊ก (張角 จาง เจฺว๋) เป็นหนึ่งในแกนนำของกบฏโพกผ้าเหลืองในช่วงปลายราชวงศ์ฮั่นตะวันออก  

 ประวัติ 
เตียวเหลียงเป็นชาวเมืองกิลกกุ๋น (鉅鹿郡 จฺวี้ลู่จฺวิ้น) ซึ่งอยู่ทางตอนใต้ของมณฑลเหอเป่ย์ (河北) ในปัจจุบัน เตียวโป้เป็นน้องชายของเตียวก๊ก (張角 จาง เจฺว๋) และเตียวโป้ (張寶 จาง เป่า)

ประมาณเดือนมีนาคม ค.ศ. 184 เตียวเหลียงร่วมกับเตียวก๊กผู้พี่ชายในการก่อกบฏ เตียวเหลียงได้รับการยกย่องจากลูกศิษย์ในลัทธิไท่ผิงเต้า (太平道) ขนานนามให้เป็น "ยินก๋งจงกุ๋น" (人公將軍 เหรินกงเจียงจฺวิน) หรือ "ขุนพลเจ้ามนุษย์"(角稱「天公將軍」，角弟寶稱「地公將軍」，寶弟梁稱「人公將軍」，所在燔燒官府，劫略聚邑，州郡失據，長吏多逃亡。) โฮ่วฮั่นชู เล่มที่ 71.(二月，角自稱天公將軍，角弟寶稱地公將軍，寶弟梁稱人公將軍，所在燔燒官府，劫略聚邑，州郡失據，長吏多逃亡；旬月之間，天下響應，京師震動。) จือจื้อทงเจี้ยน เล่มที่ 58.

ในวันที่ 25 กันยายน ค.ศ. 184 ราชสำนักของราชวงศ์ฮั่นตะวันออกมีคำสั่งถึงฮองฮูสง (皇甫嵩 หฺวางฝู่ซง) ขุนพลราชองครักษ์ฝ่ายซ้าย (左中郎將 จั่วจงหลางเจี้ยง) ให้นำพลขึ้นเหนือไปยังอำเภอกงจ๋ง (廣宗縣 กว่างจงเซี่ยน; ทางตะวันออกเฉียงใต้ของอำเภอกว่างจง มณฑลเหอเป่ย์ในปัจจุบัน) เพื่อโจมตีเตียวก๊ก(八月，皇甫嵩與黃巾戰於倉亭，獲其帥。乙巳，詔皇甫嵩北討張角。) โฮ่วฮั่นชู เล่มที่ 8. เตียวก๊กเสียชีวิตด้วยอาการป่วยในเดือนตุลาคม ค.ศ. 184 ระหว่างที่อยู่ภายใต้การโจมตีของฮองฮูสงที่อำเภอกงจ๋ง ในช่วงระหว่างเดือนพฤศจิกายนถึงธันวาคม ฮองฮูสงยังคงโจมตีเตียวเหลียงผู้ขึ้นมาบัญชาการเหล่าสาวกของเตียวก๊กพี่ชายที่อำเภอกงจ๋ง ฮองฮูสงไม่สามารถเอาชนะกลุ่มกบฏโพกผ้าเหลืองมีฝีมือของเตียวเหลียง จึงเปลี่ยนมาใชัวิธีตั้งรับ ลวงให้กบฏคลายความระมัดระวังลงเพื่ออาศัยโอกาสนี้เข้าจู่โจมล้างผลาญในเวลากลางคืน เตียวเหลียงเสียชีวิตในที่รบพร้อมกบฏ 30,000 คน ส่วนกบฏอีก 50,000 คนจมน้ำตายระหว่างพยายามหนีข้ามแม่น้ำ ฮองฮูสงเผารถบรรทุกเสบียงของเหล่ากบฏไปกว่า 30,000 คัน และจับกุมสมาชิกในครอบครัวส่วนมากของเหล่ากบฏได้(嵩與角弟梁戰於廣宗。梁眾精勇，嵩不能剋。明日，乃閉營休士，以觀其變。知賊意稍懈，乃潛夜勒兵，雞鳴馳赴其陳，戰至晡時，大破之，斬梁，獲首三萬級，赴河死者五萬許人，焚燒車重三萬餘兩，悉虜其婦子，繫獲甚眾。) โฮ่วฮั่นชู เล่มที่ 71.(冬，十月，皇甫嵩與張角弟梁戰於廣宗，梁眾精勇，嵩不能剋。明日，乃閉營休士以觀其變，知賊意稍懈，乃潛夜勒兵，雞鳴，馳赴其陳，戰至晡時，大破之，斬梁，獲首三萬級，赴河死者五萬許人。) จือจื้อทงเจี้ยน เล่มที่ 58. จากนั้นฮองฮูสงจึงสั่งให้ขุดศพของเตียวก๊กขึ้นมาและตัดศีรษะ ส่งศีรษะนั้นไปยังราชสำนักในลกเอี๋ยง(角先已病死，乃剖棺戮屍，傳首京師。) โฮ่วฮั่นชู เล่มที่ 71.(角先已病死，剖棺戮屍，傳首京師。) จือจื้อทงเจี้ยน เล่มที่ 58.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:นายพลจากมณฑลเหอเป่ย์
หมวดหมู่:ขุนพลในยุคราชวงศ์ฮั่น
หมวดหมู่:กบฏโพกผ้าเหลือง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:บุคคลที่นับถือลัทธิเต๋าในคริสต์ศตวรรษที่ 2